El procés d'adjudicació de l'IES núm.5 i d'altres infraestructures educatives centra el Consell Escolar Municipal
21 de novembre 2019

![](/media/jpuh2gtb/44-consell_escolar_municipal-2-_cuerpo.jpg)  
  

El Consell Escolar Municipal es va reunir dimecres, 20 de novembre, en una sessió ordinària en la qual es van tractar assumptes d'interés per a la comunitat educativa del municipi i en la qual van participar en el regidor d'Educació com a president, José Manuel Tarazona, i l'alcalde de Sagunt, Darío Moreno.

Tarazona ha destacat de la reunió que va comunicar l'«**excel·lent notícia de la situació del procediment d'adjudicació de l'IES núm. 5 que està a punt de licitació perquè puguen concórrer les empreses, així com d'altres intervencions com la del Centre d'Educació Especial Sant Cristòfol el projecte d'execució de la qual s'està revisant en estos moment o de la revisió del projecte del CEIP Victoria i Joaquín Rodrigo p​er a adaptar-lo a l'espai del centre**», totes es troben dins del projecte EDIFICANT de la Generalitat Valenciana.

![](/media/vvnf2q4n/44-consell_escolar_municipal-3-_cuerpo.jpg)  

En la junta ordinària també es va informar d'altres intervencions que s'estan duent a terme en alguns centres com són el canvi de finestres i portes en els CEIP Ausiàs March i Victoria i Joaquín Rodrigo per part de la Diputació de València, així com de la memòria bàsica per a la valoració d'ascensors, patis, electricitat i calefacció que va aprovar la Junta de Govern.

Esta reunió va servir també per a donar compte dels nivells d'escolarització d’este curs que es mantenen, encara que destaquen els nivells d'infantil que estan baixant i el pic més alt d'alumnat es troba en l'últim curs de l'educació primària obligatòria; dels sis projectes experimentals d'aules de 2 a 3 anys; de la constitució del Consell Sectorial de la Formació Professional; així com de la utilització dels centres educatius fora de l'horari escolar per a altres usos no educatius.

El regidor també va informar de totes les iniciatives que enguany es posaran en marxa emmarcades en la política educativa de l'Equip de Govern i del projecte Ciutat Educadora com són l’Escola Canta, el projecte Innova Sagunt o les jornades sobre Ciutat Educadora que tindran lloc al gener de 2020.

![](/media/igzkfms3/44-consell_escolar_municipal-14-_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/el-proces-d-adjudicacio-de-l-ies-num-5-i-d-altres-infraestructures-educatives-centra-el-consell-escolar-municipal/ "Facebook")
*   [](http://twitter.com/share?url=https://aytosagunto.es/va/actualitat/el-proces-d-adjudicacio-de-l-ies-num-5-i-d-altres-infraestructures-educatives-centra-el-consell-escolar-municipal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-proces-d-adjudicacio-de-l-ies-num-5-i-d-altres-infraestructures-educatives-centra-el-consell-escolar-municipal/ "Linked In")
*   [](mailto:?body=https://aytosagunto.es/va/actualitat/el-proces-d-adjudicacio-de-l-ies-num-5-i-d-altres-infraestructures-educatives-centra-el-consell-escolar-municipal/)